|  |  |
| --- | --- |
|  **RAPORTI I VLERËSIMIT TË NDIKIMIT** |  |
| **EMËRTIMI I PROPOZIMIT TË POLITIKËS** | Projektligj “Për disa ndryshime në ligjin nr.10 431, datë 9.6.2011 “Për mbrojtjen e mjedisit”, i ndryshuar  |
| **MINISTRIA UDHËHEQËSE** | Ministria e Turizmit dhe Mjedisit |
| **FAZA E POLITIKËS/VLERËSIMIT TË NDIKIMIT** | Finale |
| **BURIMI I PROPOZIMIT TË POLITIKËS** | I brendshëm  |
| **DIREKTIVË/RREGULLORE E BE-së** | Jo e zbatueshme |
| **PUBLIKIMET DHE STRATEGJITË E LIDHURA** | Nuk ka publikime apo strategji te lidhura me te |
| **DATA E KONSULTIMIT PUBLIK** | 28.7.2022 - 01.11.2022 |
| **DATA E VLERËSIMIT TË NDIKIMIT**  | 17.11.2022 |
| **A E KA SHQYRTUAR KRYEMINISTRIA VLERËSIMIN E NDIKIMIT?** **NËSE PO, JEPNI DATËN E SHQYRTIMIT** | Po, date 1.12.202212.2.2024 |
| **NUMRI I VLERËSIMIT TË NDIKIMIT** | 2024-MTM-3  |
| **TE DHËNA KONTAKTI****(EMRI, E-MAIL, NUMRI I TELEFONIT TË PERSONIT TË KONTAKTIT)** | Erald Delilaj*e-mail*-i: erald.delilaj@akpyje.gov.alnumri i telefonit: 0693705389 |
|  |
| **PJESA 1: PËRMBLEDHJE EKZEKUTIVE** **(Maksimumi 2 faqe)** |
| **PËRKUFIZIMI I PROBLEMIT***Cili është problemi në shqyrtim dhe cilat janë shkaqet e tij? Pse është e nevojshme ndërhyrja qeverisë?* Kryeministria, pas përfundimit të procesit të Këshillimit Kombëtar, nisi punën për të jetësuar iniciativat me përparësi të evidentuara. Konkretisht, Ministria e Turizmit dhe Mjedisit, është institucioni përgjegjës për nismën ligjore me përparësi, të pyetjes nr. 9 **“Për mbrojtjen e mjedisit nga ndotja”**, të Pyetësorit të Këshillimit Kombëtar.Qëllimi i nismës është forcimi i masës së gjobës për kundërvajtjet administrative të ligjit për mbrojtjen e mjedisit, duke parashikuar ashpërsimin me 30% të vlerës së gjobave. Bazuar në rezultatet e Këshillimit Kombëtar, rezultoi se qytetarët vlerësuan se, për të parandaluar veprimet e individëve apo subjekteve të cilët shkaktojnë ndotjen e mjedisit dhe hapësirave publike, nevojitet që të ashpërsohen masat ndëshkuese.Ndërhyrja e Qeverisë nëpërmjet një politike të rishikuar në fushën e mbrojtjes së mjedisit është e nevojshme, pikërisht për forcimin e zbatimit të legjislacionit për mbrojtjen e mjedisit dhe forcimin e dispozitave ligjore që lidhen me:1. mospërmbushje të kërkesave për prodhimin, importin, eksportin, hedhjen në treg dhe përdorimin e substancave ozonholluese;
2. mospërmbushje të kërkesave për lëshimin e qëllimshëm në mjedis të Organizmave të Modifikuar Gjenetikisht, për qëllime të tjera, përveç hedhjes së tyre në treg si produkte që synojnë mbrojtjen e mjedisit dhe shëndetit të njeriut;
3. mospërmbushje të kërkesave për ndalimin e prodhimit, të importit, hedhjes në treg dhe të përdorimit, për reduktimin e shkarkimeve, minimizimin dhe eliminimin e ndotësve organikë të qëndrueshëm;
4. mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
5. mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
6. mosplotësimin nga personi i autorizuar, që kryen monitorimin e mjedisit, sa më shumë të jetë e mundur, i kërkesave për minimizimin e ndërhyrjes mbi përdorimin e tokës dhe mosplotësimi, pas kryerjes së veprimtarisë, sa më shumë të jetë e mundur, i kërkesave për rikthimin e tokës në gjendjen e saj të mëparshme;
7. mosinformimin e Agjencisë Kombëtare të Mjedisit për mundësinë e një kërcënimi të drejtpërdrejtë për një dëm të tillë nga operatori.

Ndërhyrja e Qeverisë është e nevojshme edhe në drejtim të forcimit të zbatueshmërisë së legjislacionit për mbrojtjen e mjedisit dhe mbi ashpërsimin e masave ndëshkuese mbi ndotësit e mjedisit, pasi masat që parashikon ky ligj, nuk janë në proporcion me dëmin e shkaktuar në mjedis. Gjithashtu, nëpërmjet këtij propozimi do të realizohet parashikimi në legjislacionin e fushës së mjedisit të dënimit me gjobë si titull ekzekutiv, në përputhje me nenin 510 të Kodit të Procedurës Civile dhe Ligjin nr.10279/2010 “Për kundërvajtjet administrative”. Nisur nga problematikat e identifikuara më lart, duke qenë se mbrojtja e mjedisit nga ndotja e dëmtimi përbën përparësi kombëtare dhe është e detyrueshme për çdo banor të Republikës së Shqipërisë, për të gjitha organet shtetërore, si dhe për personat fizikë dhe juridikë, vendas e të huaj, që ushtrojnë veprimtarinë e tyre në territorin e Republikës së Shqipërisë, lind nevoja për ndërhyrje të Qeverisë për përmirësimin e kuadrit ligjor për mjedisin. |
| **OBJEKTIVAT**Cilat janë objektivat dhe rezultatet e synuara të propozimit? (jo më shumë se 7 rreshta)Nëpërmjet këtij propozimi synohet arritja e objektivave si më poshtë:* Reduktimin e ndotjes së ujit, ajrit, tokës dhe ndotjeve të tjera të çdo lloji në zonat urbane dhe jashtë tyre;
* Përmirësimi i natyrës dhe i biodiversitetit si dhe rehabilitimi i vlerave kulturore dhe estetike të peizazhit natyror;
* Garantimi i cilësisë së mjedisit dhe mbrojtjes së shëndetit të popullsisë nëpërmjet, vendosjes së sanksioneve proporcionale, me qëllim dekurajimin e aktiviteteve që dëmtojnë cilësinë e mjedisit;
* Rritjen e efikasitetit në ushtrimin e kontrolleve me qëllim parandalimin/reduktimin e kundërvajtjeve administrative në fushën e mjedisit;
* Zhvillimi i kapaciteteve dhe aftësive profesionale të nëpunësve të strukturave përgjegjëse për kryerjen e inspektimeve dhe kontrolleve;
* Garantimi i efikasitetit te sanksioneve administrative nëpërmjet ndryshimit te natyrës juridike te sanksioneve kundrejt kundërvajtjeve te kryera ne dem te mjedisit.
 |
| **OPSIONET E POLITIKAVE***Cilat janë opsionet kryesore të politikave, duke përfshirë mënyrat ndaj rregullimit? Duhet të bëni krahasimin e avantazheve/përfitimeve kryesore dhe të dizavantazheve/kostove të opsioneve të mundshme. Duhet të përcaktoni detajet në lidhje me opsionin e preferuar.*Për arritjen e objektivave të politikës janë shqyrtuar opsionet e mëposhtme:**Opsioni 0 (*status quo)*:** - Nuk ndërhyhet me ndryshim apo politikë të re dhe vijohet me kuadrin ligjor ekzistues. Sipas këtij opsioni nuk ndërmerret asnjë masë për të shmangur problematikat që janë evidentuar deri më tani. Ky opsion ka një avantazh të ngushtë për sa i përket mos shpenzimit të resurseve njerëzore dhe financiare për kryerjen e studimeve të nevojshme për evidentimin e problemit dhe hartimin e nismës, por megjithatë nuk arrin përmbushjen e objektivave të vendosur, pasi masat administrative të cilat konsiderohen si një instrument për të arritur qëllimin për parandalimin e ndotjes dhe mbrojtjes së mjedisit,, janë konsideruar të ulëta referuar konkluzioneve në Këshillimin Kombëtar Gjithashtu procesi i vjeljes së gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për mbrojtjen dhe ruajtjen e diversitetit biologjik.**Opsioni 1 (jo rregullator)** – Vetërregullimi dhe gjetja e zgjidhjeve përmes mekanizmave jorregullatore të problemeve të konstatuara. Është konsideruar edhe zgjidhja që mund t’i jepej problematikave përmes një trajnimi vullnetar për qytetarët për të minimizuar ndotjen e mjedisit, por është vlerësuar si një mënyrë e cila nuk do mundësojë zgjidhjen e të gjitha problemeve të hasura dhe konkretisht atyre problemeve të cilat dëmtojnë mjedisin dhe shëndetin e njeriut.**Opsioni 2:**Hartimi i një ligji të ri, është një opsion jo i preferuar, pasi rezultatet janë të njëjta me atë të opsionit 3, por kostot janë më të larta dhe përdorimi i burimeve njerëzore është më i madh. Gjithashtu dhe koha e kërkuar për hartimin dhe miratimin e një ligji të ri do të ishte më e madhe. Duke qenë se ndërhyrja duhet të jetë e menjëhershme për shmangien a pasojave, ky opsion nuk mund të shihet si i preferuar. Nëse do të kishte ndërhyrje të tjera që do të preknim në masë të konsiderueshme, ligjin ekzistues, do të vlerësohej e nevojshme hartimi i një ligji të ri.**Opsioni 3**: **I preferuar** - ndryshimi i ligjit ekzistues “**Për mbrojtjen e mjedisit” i ndryshuar**”. Sipas këtij opsioni problematikat adresohen përmes kryerjes së ndryshimeve të nevojshme në ligjin në fuqi. Ky është opsioni i preferuar dhe është një mjet i mjaftueshëm dhe i shpejte, pasi përmes tij arrihen objektivat dhe adresohen problemet që diktojnë nevojën për ndërhyrje dhe paraqet kosto më të ulët. Edhe nga pikëpamja e teknikës legjislative ky opsion mund të cilësohet si opsion i preferuar për shkak se ndërhyrjet e synuara janë në masë të vogël dhe nuk synojnë të prekin më shumë se 50% të përmbajtjes së ligjit në fuqi |
| **ANALIZA E NDIKIMEVE***Cilat janë ndikimet e opsionit të preferuar? Kjo duhet të përfshijë ndikimet me vlerë monetare të përcaktuar dhe ndikimet pa vlerë monetare të përcaktuar mbi buxhetin dhe bizneset.*Opsioni i preferuar do të sjellë:Ndikim ekonomik të opsionit të preferuar – amendimi i ligjit “Për mbrojtjen e mjedisit” i ndryshuar, i cili do të përfshijë kostot e drejtpërdrejta për sektorin publik (Ministrinë e Turizmit dhe Mjedisit (MTM), Agjencinë Kombëtare të Mjedisit (AKM,)*Kostot e drejtpërdrejta për sektorin publik* do të lidhen: (i) me kostot e stafit të Ministrisë së Turizmit dhe Mjedisit që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës; (ii) kostot për organizimin e trajnimeve për nëpunësit e strukturave përgjegjëse.**Ndikim mjedisor,** nëpërmjet parandalimit të ndotjes në mjedisi dhe ndërgjegjësimit të qytetarëve dhe bizneseve synohet minimizimi i ndotjes së mjedisit.**Ndikim social** mjedis më i pastër dhe ruajtja e tij brez pas brezi duke ndërgjegjësuar qytetarët për të ruajtur mjedisin të pastër dhe minimizimin prej tyre të ndotjes. |
| **ARSYETIMI I OPSIONIT TË PREFERUAR***Shpjegoni arsyet për zgjedhjen e opsionit të preferuar. Ju lutemi jepni nëse është e mundur koston dhe përfitimin me vlerë të përcaktuar monetare.*Opsioni i preferuar është Opsioni 3, pasi ky opsion është vlerësuar si opsioni i preferuar për implementimin e politikës, për avantazhet që paraqet në krahasim me opsionet e tjera të marra në konsideratë. Gjithashtu, në vijim të analizës multi kritere, kemi arritur në përfundimin se opsioni 3 është mënyra më e mirë e mundshme për të garantuar arritjen e objektivave dhe zgjidhjen e problemeve të evidentuara, që lidhen me a) reduktimin e ndotjes së ujit, ajrit, tokës dhe ndotjeve të tjera të çdo lloji në zonat urbane dhe jashtë tyre; b) përmirësimin e natyrës dhe biodiversitetit, si dhe rehabilitimin e vlerave kulturore dhe estetike të peizazhit natyror; c) garantimin e cilësisë së mjedisit dhe mbrojtjes së shëndetit të popullsisë nëpërmjet, vendosjes së sanksioneve proporcionale, me qëllim dekurajimin e aktiviteteve që dëmtojnë cilësinë e mjedisit dhe ç) rritjen e efikasitetit në ushtrimin e kontrolleve me qëllim parandalimin/reduktimin e kundërvajtjeve administrative në fushën e mjedisit.Edhe nga pikëpamja e teknikës legjislative, është vlerësuar që opsioni 3 është opsioni i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit është mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere. Sipas metodës multi kriteret, opsioni 3 konsiderohet si opsioni më i mirë i mundshëm që vlerësohet me pikë më të larta për përmbushjen e kritereve . Për sa më sipër, forcimi i masës administrative nëpërmjet ashpërsimit të kundërvajtjes administrative të parashikuara në ligj do të ndihmojnë për arritjen e objektivave të vendosura.**Kostoja e përllogaritur në total e opsionit të preferuar mbi buxhetin e shtetit gjatë periudhës 3-vjeçare menjëherë pas miratimit të ligjit (kostoja në total në lek, çmimet aktuale, në terma nominalë):**

|  |  |  |
| --- | --- | --- |
| **Viti 1** | **Viti 2** | **Viti 3** |
|  **n/a** |  **n/a** |  **n/a** |

 |
|  |
| **KONSULTIMI** Gjatë periudhës 19 janar 31 mars 2022, Qeveria Shqiptare organizoi procesin e këshillimit kombëtar, nëpërmjet së cilës një sërë politikash aktuale dhe eventuale u konsultuan gjerësisht me publikun, subjektet dhe organizatat e shoqërisë civile. Për të garantuar një shikueshmëri dhe pjesëmarrje sa më të lartë, ky proces u zhvillua nëpërmjet publikimit të pyetësorit në faqen online [www.këshillimikombëtar.al](http://www.këshillimikombëtar.al), ngritjen e tendave për plotësimin e pyetësorit në secilën prej bashkive të vendit si dhe dërgimit të pyetësorit me postë pranë çdo banese.Në kuadër të këtij procesi, 77% e të anketuarëve u shprehën pozitivisht mbi pyetjen nëse Qeveria duhet të tregohet më e ashpër, jo vetëm me subjektet, por edhe me individët të cilët ndotin hapësirat publike. Projektligji u publikua në regjistrin elektronik të njoftimit dhe konsultimit publik (RENJKP) nga data 28.07.2022 deri me datë 20.12.2022, por nuk ka patur asnjë koment për të, pavarësisht se numri i shikimeve është 658. Gjithashtu, projektligji është publikuar edhe në faqen zyrtare të Ministrisë së Turizmit dhe Mjedisit. Ky projektligj është diskutuar edhe në dëgjesën publike, që u mbajt pranë Ministrisë së Turizmit dhe Mjedisit në datë 01.11.2022, ora 11:00. Në takim morën pjesë përfaqësues nga MTM, përfaqësues nga grupet e interesit si Universitetet, media, shoqata te ndryshme dhe përfaqësues të shoqërisë civile të angazhuara në fushën e natyrës. Të pranishmit, u shprehen parimisht dakord për ashpërsimin e masave, duke kërkuar në të njëjtën kohë fuqizimin e strukturave inspektuese si dhe qartësimin e roleve dhe përgjegjësive e të gjitha strukturave të përfshira në këtë proces. |
| **ZBATIMI DHE MONITORIMI***Si do të organizohen zbatimi dhe monitorimi?*Zbatimi dhe monitorimi do të realizohen sipas përcaktimeve të dispozitave ligjore të projektligjit nga struktura përgjegjëse inspektuese në fushën e mjedisit, e cila do të inspektojë të gjithë territorin e vendit, ndërsa Ministria përgjegjëse për mjedisin do të monitorojë në vijimësi procesin dhe do të analizojë kontrollet e inspektimet e ndryshme, raportet dhe gjetjet e rekomandimet kryesore të tyre, për t’i përdorur ato për përmirësimin e politikave për menaxhimin, konservimin dhe monitorimin e mjedisit në vijim. |

|  |
| --- |
| **PJESA 2: BAZA KRYESORE E ANALIZËS DHE E PROVAVE**  |

#

# Historik

* ***Jepni kontekstin e politikës***

Fusha e zbatimit të ligjit Nr. 10 431, datë 09.06.2011, lidhet me mbrojtjen e mjedisit nga ndotja e dëmtimi, si përparësi kombëtare dhe e detyrueshme për çdo banor të Republikës së Shqipërisë, për të gjitha organet shtetërore, si dhe për personat fizikë dhe juridikë, vendas e të huaj, që ushtrojnë veprimtarinë e tyre në territorin e Republikës së Shqipërisë.

Ky ligj ka si qëllim mbrojtjen e mjedisit në një nivel të lartë, ruajtjen dhe përmirësimin e tij, parandalimin dhe pakësimin e rreziqeve ndaj jetës e shëndetit të njeriut, sigurimin dhe përmirësimin e cilësisë së jetës, në dobi të brezave të sotëm dhe të ardhshëm, si dhe sigurimin e kushteve për zhvillimin e qëndrueshëm të vendit.

Objektivat e këtij ligji synohen të arrihen nëpërmjet parandalimit, kontrollit dhe mbrojtjes së mjedisit në kuadër të përmirësimit të qëndrueshmërisë mjedisore e për rrjedhojë rritjes së cilësisë së jetës dhe shëndetit të njeriut.

**Zbatimi i ligjit për** mbrojtjen e mjedisitështë shoqëruar edhe me një numër të konsiderueshëm inspektimesh nga strukturat përgjegjëse për inspektimin në fushën e mbrojtjes së mjedisit. Nga analiza e kontrolleve dhe inspektimeve nga këto struktura janë evidentuar parregullsi si më poshtë:

1. Mosdhënie të informacionit për shkarkimin dhe transferimin e ndotësve nga operatori;
2. Mospërmbushje të kërkesave për prodhimin, importin, eksportin, hedhjen në treg dhe përdorimin e substancave ozonholluese;
3. Mospërmbushje të kërkesave për lëshimin e qëllimshëm në mjedis të Organizmave të Modifikuar Gjenetikisht, për qëllime të tjera, përveç hedhjes së tyre në treg si produkte që synojnë mbrojtjen e mjedisit dhe shëndetit të njeriut,
4. Mospërmbushje të kërkesave për ndalimin e prodhimit, të importit, hedhjes në treg dhe të përdorimit;
5. Për reduktimin e shkarkimeve, minimizimin dhe eliminimin e ndotësve organikë të qëndrueshëm, për mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
6. Për mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
7. Për mosplotësimin nga personi i autorizuar, që kryen monitorimin e mjedisit, sa më shumë të jetë e mundur, i kërkesave për minimizimin e ndërhyrjes mbi përdorimin e tokës dhe mosplotësimi, pas kryerjes së veprimtarisë, sa më shumë të jetë e mundur, i kërkesave për rikthimin e tokës në gjendjen e saj të mëparshme.
8. Për mosinformimin e Agjencisë Kombëtare të Mjedisit për mundësinë e një kërcënimi të drejtpërdrejtë për një dëm të tillë nga operatori

Në formë tabelore, më poshtë janë paraqitur të dhënat nga Agjencia Kombëtare e Mjedisit sa i përket rasteve të inspektimeve dhe masave të ndërmarra prej tyre. Gjatë vitit 2020- 2022 nga Agjencia Kombëtare e Mjedisit janë inspektuar **2181** subjekte të cilat janë të ndara sipas Drejtorisë IK, Qendër dhe 4 Rajone:

**Drejtoria Inspektim Kontrollit, Qendër**

|  |  |
| --- | --- |
| Inspektime total | 733 Inspektime |
| Masa administrative Nr. Total | 31 masa administrative |
| Vlera e masave Totale | 13.100.000 lekë |
| Masat e ndara sipas zërave |

|  |  |
| --- | --- |
| 1 masë | 200.000 lekë Ligji " Për VNM" |
| 18 masa | 300.000 lekë Ligji " Për lejet e mjedisit" |
| 9 masa | 500.000 lekë Ligji " Për lejet e mjedisit" |
| 3 masa | 1.000.000 lekë Ligji "Për menaxhimin e integruar të mbetjeve" |

 |

Agjencia Rajonale Tiranë, Durrës, Dibër

|  |  |
| --- | --- |
| Inspektime total | 363 inspektime |
| Masa administrative Nr. Total | 30 masa administrative |
| Vlera e masave Totale | 18.010.000 leke |
| Masat e ndara sipas zërave |

|  |  |
| --- | --- |
| 2 masa  | 5000 lekë Ligji "Për inspektim ne RSH" |
| 2 masa | 100.000 lekë Ligji "Për inspektim në RSH" |
| 6 masa | 300.000 lekë Ligji " Për lejet e mjedisit" |
| 11 masa  | 500.000 leke Ligji " Për lejet e mjedisit" |
| 6 masa | 1.000.000 lekë Ligji "Për menaxhimin e integruar të mbetjeve" |
| 3 masa | 1.500.000 leke Ligji "Për menaxhimin e integruar të mbetjeve" |

 |

Agjencia Rajonale Fier, Vlorë, Gjirokastër

|  |  |
| --- | --- |
| Inspektime total | 364 inspektime |
| Masa administrative Nr. Total | 24 masa |
| Vlera e masave Totale | 11.940.000 leke |
| Masat e ndara sipas zërave |

|  |  |
| --- | --- |
| 4 masa | 10.000 lekë Ligji "Për inspektim në RSH" |
| 2 masa | 50.000 lekë Ligji "Për inspektim ne RSH" |
| 3 masa | 100.000 lekë Ligji "Për inspektim ne RSH" |
| 5 masa | 300.000 lekë Ligji " Për lejet e mjedisit" |
| 4 masa | 500.000 lekë Ligji " Për lejet e mjedisit" |
| 4 masa | 1.000.000 lekë Ligji "Për menaxhimin e integruar te mbetjeve" |
| 2 masa | 2.000.000 leke Ligji "Për menaxhim e integruar të burimeve Ujore" |

 |

Agjencia Rajonale Berat, Elbasan, Korçë

|  |  |
| --- | --- |
| Inspektime total | 354 inspektime |
| Masa administrative Nr. Total | 22 masa administrative |
| Vlera e masave Totale | 5.710.000 leke |
| Masat e ndara sipas zërave |

|  |  |
| --- | --- |
| 1 masë | 10.000 lekë Ligji "Për inspektim në RSH" |
| 6 masa | 20.000 lekë Ligji "Për inspektim në RSH" |
| 1 masë | 30.000 lekë Ligji "Për inspektim ne RSH" |
| 1 masë | 50.000 lekë Ligji "Për inspektim ne RSH" |
| 2 masa  | 100.000 lekë Ligji "Për inspektim ne RSH" |
| 1 masa | 300.000 leke Ligji " Për lejet e mjedisit" |
| 10 masa | 500.000 lekë Ligji " Për lejet e mjedisit" |

 |

Agjencia Lezhë, Shkodër, Kukës

|  |  |
| --- | --- |
| Inspektime total | 367 inspektime |
| Masa administrative Nr. Total | 43 masa administrative |
| Vlera e masave Totale | 10.770.000 leke |
| Masat e ndara sipas zërave |

|  |  |
| --- | --- |
| 1 masë | 10.000 leke Ligji "Për inspektim në RSH" |
| 8 masa | 20.000 lekë Ligji "Për inspektim ne RSH" |
| 10 masa | 50.000 lekë Ligji "Për inspektim ne RSH" |
| 3 masa | 100.000 lekë Ligji "Për inspektim në RSH" |
| 8 masa | 300.000 lekë Ligji " Për lejet e mjedisit" |
| 1 mase | 400.000 lekë Ligji " Për lejet e mjedisit" |
| 10 masa | 500.000 lekë Ligji Për lejet e mjedisit |
| 2 masa | 1.000.000 lekë Ligji "Për menaxhimin e integruar te mbetjeve" |

 |

Nga inspektimi i **2181** subjekteve për periudhën kohore Korrik 2020 - Gusht 2022, janë vendosur gjithsej **150 masa** administrative me një vlerë totale **59.530.000 lekë.**

Ligji "Për menaxhim e integruar te burimeve ujore", 2 masa administrative

Ligji "Për inspektim ne RSH", 46 masa administrative

Ligji " Për VNM", 1 mase administrative

Ligji " Për lejet e mjedisit", 65 masa administrative

Ligji "Për menaxhimin e integruar te mbetjeve" 12 masa administrative

Agjencia Kombëtare e Mjedisit kryen inspektime në bazë të një programi tematik dhe bazë risku të miratuar nga Inspektorati Qendror dhe Ministri i Turizmit dhe Mjedisit, të cilët për vitin 2021 dhe për vitin 2022 kanë planifikuar afërsisht rreth 1800 inspektime.

Për 5 vitet në vazhdim, referuar nivelit të riskut për lejet e mjedisit të tipit A dhe B, Agjencia Kombëtare e Mjedisit, bazuar edhe në planet e miratuara në vitet paraardhëse parashikon të kryhen rreth 10 000 inspektime.

**Në vitin 2021,** pas përfundimit të pyetësorit të Këshillimit Kombëtar, Ministria e Turizmit dhe Mjedisit nisi punën për të jetësuar iniciativat e evidentuara me përparësi.

Kjo nismë është ndërmarrë pasi shpeshherë individë apo subjekte të cilët ndotin hapësirat publike dhe mjedisin ndëshkohen pak ose aspak nga autoritetet. Shumë praktika të vendeve të tjera tregojnë se ashpërsimi i masave, jo vetëm mbi subjektet ndotëse por gjithashtu edhe mbi individët, që hedhin mbeturinat në mjediset publike, ul ndjeshëm ndotjen e mjedisit.

# Problemi në shqyrtim

* *Përshkruani natyrën e problemit.*
* ***Identifikoni shkaqet e problemit.***
* ***Përshkruani shtrirjen e problemit.***
* ***Identifikoni grupet e prekura nga ky problem - qeveria / biznesi / shoqëria civile / qytetarët.***
* ***Vlerësoni nëse problemi mund të trajtohet ose jo përmes një ndryshimi të politikave.***

Kudo në botë, përfshirë edhe Shqipërinë ekzistojnë lloje të ndryshme të ndotjes, të cilat ndikojnë në cilësinë e jetës dhe në funksionimin e sistemeve ekologjike natyrore të tokës. Edhe pse ndotja e mjedisit është pasojë e shkaqeve natyrore, në shumë raste ajo është shkaktuar nga aktivitetet njerëzore. , ku si pasojë e aktiviteteve njerëzore është evidente ndotja e hapësirave publike, apo nga veprimtaritë industriale preket cilësia e ujërave nëntokësore/ cilësia e ajrit, çka sjell impakt negativ në cilësinë e tokës dhe që kanë shkaktuar degradimin e mjedisit.

Problemi kryesor i identifikuar ka të bëjë me nivelin e lartë të ndotjes së mjedisit (ndotja e hapësirave publike) si rezultat i rritjes në mënyrë të paplanifikuar të veprimtarive industriale. Në shumicën e zonave industriale, rritja e paplanifikuar ndodh kur personat fizikë dhe juridikë shkelin rregullat dhe normat e vendosura me ligj, duke ndikuar në ndotjen e mjedisit në ajër dhe ujë.

Shkak për ndotjen mund të përmendim: mungesa e ndërgjegjësimit në nivelin e duhur për veprimet që përmbajnë shkelje administrative të parashikuara nga ligji dhe moszbatimi i tyre. Ndër shkaqet kryesore që shkaktojnë këtë problem janë mosrespektimi i detyrimeve ligjore që lidhen me:

1. Mosdhënie të informacionit për shkarkimin dhe transferimin e ndotësve nga operatori;
2. Mospërmbushje të kërkesave për prodhimin, importin, eksportin, hedhjen në treg dhe përdorimin e substancave ozonholluese;
3. Mospërmbushje të kërkesave për lëshimin e qëllimshëm në mjedis të Organizmave të Modifikuar Gjenetikisht, për qëllime të tjera, përveç hedhjes së tyre në treg si produkte që synojnë mbrojtjen e mjedisit dhe shëndetit të njeriut;
4. Mospërmbushje të kërkesave për ndalimin e prodhimit, të importit, hedhjes në treg dhe të përdorimit;
5. Për reduktimin e shkarkimeve, minimizimin dhe eliminimin e ndotësve organikë të qëndrueshëm, për mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
6. Për mospërmbushje të kërkesave për shkarkimin e erërave të pakëndshme nga veprimtaritë e reja dhe ekzistuese;
7. Për mosplotësimin nga personi i autorizuar, që kryen monitorimin e mjedisit, sa më shumë të jetë e mundur, i kërkesave për minimizimin e ndërhyrjes mbi përdorimin e tokës dhe mosplotësimi, pas kryerjes së veprimtarisë, sa më shumë të jetë e mundur, i kërkesave për rikthimin e tokës në gjendjen e saj të mëparshme;
8. Për mosinformimin e Agjencisë Kombëtare të Mjedisit për mundësinë e një kërcënimi të drejtpërdrejtë për një dëm të tillë nga operatori.

Problemi i ndotjes së mjedisit është në nivel kombëtar, pra prek të gjithë sipërfaqen dhe qytetarët e *Republikës së Shqipërisë nisur nga fakti se mbrojtja e mjedisit nga ndotja e dëmtimi përbën përparësi kombëtare dhe është e detyrueshme për çdo banor të Republikës së Shqipërisë, për të gjitha* organet shtetërore, si dhe për personat fizikë dhe juridikë, vendas e të huaj, që ushtrojnë veprimtarinë e tyre në territorin e Republikës së Shqipërisë.

**Grupet e prekura** nga ky problem janë:

\*Institucionet publike qendrore dhe vendore (Bashki, MTM,AKM,AKZM);

\*Biznesi (eko-turizmi);

\*Qytetarët (përfshirë vizitorë/turistë).

# Arsyeja e ndërhyrjes

* *Shpjegoni pse qeveria e sheh të nevojshme të ndërhyjë.*
* *Shpjegoni se çfarë shpreson të trajtojë qeveria nëpërmjet kësaj ndërhyrjeje.*
* *Shpjegoni se si i mbështet kjo ndërhyrje objektivat e nivelit të lartë të qeverisë.*
* *Rendisni punën ekzistuese që është realizuar tashmë*

Diskutimi në lidhje me mbrojtjen e mjedisit shpesh përqendrohet në rolin e qeverisë, legjislacionit dhe zbatimit të ligjit. Sidoqoftë, në kuptimin e tij më të gjerë, mbrojtja e mjedisit mund të shihet se është përgjegjësi e të gjithëve dhe jo thjesht e qeverisë. Gjithashtu, mbrojtja e mjedisit duhet të praktikohet, në nivel individual, të organizatave, njësive të vetëqeverisjes vendore dhe të qeverisë.

Vendimet që ndikojnë në mjedis duhet të përfshijnë në mënyrë ideale një gamë të gjerë të palëve të interesuara, përfshirë industrinë, grupet e mjedisit dhe përfaqësuesit e komunitetit. Gradualisht, proceset e vendimmarrjes mjedisore po evoluojnë për të pasqyruar detyrimet që ka RSH në kuadër të zbatimit të detyrimeve të konventave ndërkombëtare që lidhen me mbrojtjen e mjedisit dhe përfshirjen e publikut në çështjet e vendimmarrjes së mjedisit.

Për këtë qëllim, është propozuar ndërhyrja e qeverisë në rishikimin e legjislacionit për mbrojtjen e mjedisit, ku fokusi është forcimi i masës ndëshkuese administrative duke çuar në ashpërsimin e saj për subjektet që ndotin mjedisin. Paralelisht me këtë iniciativë, është ndërmarrë edhe nisma nga Ministria e Drejtësisë për rishikimin e veprave penale në fushën e mjedisit dhe sanksioneve përkatëse, në funksion të forcimit të zbatueshmërisë së kritereve mjedisore, në arritjen e qëllimit për uljen e nivelit të ndotjes nëpërmjet ndërgjegjësimit, parandalimit dhe kontrolleve të vazhdueshme ndaj shkelësve të ligjit.

Po ashtu, duke marrë parasysh edhe realizimet e detyrave të Shqipërisë në rrugën e integrimit në familjen europiane, MTM është përqendruar sidomos tek iniciativa për sensibilizimin e qytetarëve lidhur me çështjet e mjedisit përkundrejt të cilave ata janë gjithnjë të ndjeshëm, ashtu edhe sensibilizimin e njësive lokale, në bashkëpunimin me REC Albania dhe Ministrinë e Drejtësisë, në nismën e informimit dhe trajnimit të studentëve të shkollës së Magjistraturës mbi çështjen ligjore të mjedisit, realizimin e paketës ligjore për krimin mjedisor, si dhe rritjen e vendimmarrjes së drejtpërdrejtë të opinionit publik apo organizatave të tjera në proceset që lidhen me mjedisin.

Po ashtu, nga ana e MTM janë marrë në konsideratë edhe përcaktimet e Konventës së Aarhusit si mjaftueshëm ambicioze për ndërgjegjësimin e publikut për çështjet e mbrojtjes së mjedisit, në mënyrë të detajuar për tre shtyllat kryesore të Konventës:

-të drejtën për akses në informacionin mjedisor,

-aksesi në drejtësi për çështjet mjedisore dhe

-pjesëmarrja e publikut të interesuar në vendimmarrjet mjedisore.

Duke qenë pjesë e kësaj konvente, janë miratuar akte ligjore/nënligjore të cilat rregullojnë dhënien e informacioneve për çështjet mjedisore ashtu sikurse edhe ligje të cilat rregullojnë aksesin në gjykatë jo vetëm të personave fizik por edhe të organizatave të cilat kanë interes. Këto ligje përfshijnë ligjin “Për Mbrojtjen e Mjedisit” apo ligji “Për të Drejtën e Informimit”, si dhe ai “Për Vlerësimin e Ndikimit në Mjedis” ku sanksionohen të drejtat e personave për informim ndaj çështjeve mjedisore.

Në këtë kontekst, edhe pse ka një zhvillim të legjislacionit në fushën e mjedisit dhe ndërgjegjësimit të publikut për çështjet e mjedisit, vlerësohet se ndërhyrja e Qeverisë për rishikimin e legjislacionit mjedisor, është e përshtatshme dhe e nevojshme për të arritur këto qëllime të rëndësishme.

Po ashtu, edhe politikat e BE-së përfshirë në Kapitullin 27 “Për mjedisin dhe ndryshimet klimatike” kanë si qëllim që të promovojnë zhvillimin e qëndrueshëm dhe mbrojtjen e mjedisit për brezat e tanishëm dhe të ardhshëm, duke pasur parasysh se Shqipëria, do të duhet të marrë masa në drejtim të rritjes së nivelit të mbrojtjes së mjedisit për të promovuar një mjedis të pastër. Kjo nismë është në një linjë me kërkesat e programit të Qeverisë 2021-2025, faqe 25, si dhe në kuadër të konkluzioneve të Këshillimit Kombëtar.

Nga sa më sipër, vlerësohet se është e përshtatshme ndryshimi i politikës, me qëllim:

* Forcimin e masës së gjobës për kundërvajtjen administrative nëpërmjet ashpërsimit të saj dhe parashikimit si titull ekzekutiv, të ekzekutueshëm direkt pas përfundimit të ankimit administrativ;
* Minimizimin dhe parandalimin e dëmtimit /ndotjes së mjedisit dhe vendosjes së sanksioneve proporcionale, me qëllim dekurajimin e aktiviteteve që dëmtojnë cilësinë e mjedisit dhe ndërgjegjësimin e personave fizik/juridik;
* Mbrojtjen dhe ruajtjen e mjedisit;
* Rritjen e efikasitetit të institucioneve qendrore dhe vendore në mbrojtjen e mjedisit.

Në vijim të sa më sipër, referuar të dhënave nga AKM, janë inspektuar 2181 subjekteve për periudhën kohore Korrik 2020 - Gusht 2022, janë vendosur gjithsej 150 masa administrative me një vlerë totale 59.530.000 lekë. Në zbatim të Ligjit "Për menaxhimin e integruar te burimeve Ujore", janë marrë 2 masa administrative, për Ligjin "Për inspektim në RSH", 46 masa administrative; për Ligji " Për VNM", 1 mase administrative, për Ligjin " Për lejet e mjedisit", 65 masa administrative dhe për Ligjin "Për menaxhimin e integruar të mbetjeve" janë marrë 12 masa administrative.

# Objektivi i politikë

* *Vendosni objektiva që korrespondojnë me problemin dhe shkaqet e tij.*
* *Sigurohuni që objektivat janë specifikë, të matshëm, të arritshëm, realë dhe në kohë.*
* Reduktimi i ndotjes së ujit, ajrit, tokës dhe ndotjeve të tjera të çdo lloji zonat urbane dhe jashtë tyre brenda vitit 2030;
* Garantimi i cilësisë së mjedisit dhe mbrojtjes së shëndetit të popullsisë nëpërmjet, vendosjes së sanksioneve proporcionale, me qellim dekurajimin e aktiviteteve që dëmtojnë cilësinë e mjedisit;
* Minimizimi i veprimeve me ndikim negativ në mjedis, si rezultat i ekzekutimit në masën 100% të gjobës nga personat që kryejnë kundërvajtje administrative;
* Zhvillimi I kapaciteteve dhe aftësive profesionale te nëpunësve te strukturave përgjegjëse për kryerjen e inspektimeve dhe kontrolleve;
* Garantimi i efikasitetit te sanksioneve administrative nëpërmjet ndryshimit të natyrës juridike të sanksioneve kundrejt kundërvajtjeve të kryera në dem të mjedisit.

# Përshkrimi i opsioneve të shqyrtuara

* *Përshkruani opsionin e status quo-së.*
* *Identifikoni dhe përshkruani të gjitha opsionet e politikave që keni marrë parasysh.*
* *Shpjegoni se si janë zgjedhur opsionet e renditura.*

Për arritjen e objektivave të politikës janë shqyrtuar opsionet e mëposhtme:

**Opsioni 0 (*status quo)*:** - Nuk ndërhyhet me ndryshim apo politikë të re dhe vijohet me kuadrin ligjor ekzistues. Sipas këtij opsioni nuk ndërmerret asnjë masë për të shmangur problematikat që janë evidentuar deri më tani. Ky opsion ka një avantazh të ngushtë për sa i përket mos shpenzimit të resurseve njerëzore dhe financiare për kryerjen e studimeve të nevojshme për evidentimin e problemit dhe hartimin e nismës, por megjithatë nuk arrin përmbushjen e objektivave të vendosur, pasi masat administrative të cilat konsiderohen si një instrument për të arritur qëllimin për parandalimin e ndotjes dhe mbrojtjes së mjedisit, janë konsideruar të ulëta referuar konkluzioneve në Këshillimin Kombëtar Gjithashtu procesi i vjeljes së gjobave vështirësohet për shkak të ankimit administrativ dhe gjyqësor të gjobës duke zgjatur në kohë procesin dhe duke humbur qëllimin e vendosjes së sanksionit për mbrojtjen dhe ruajtjen e diversitetit biologjik.

**Opsioni 1 (jo rregullator)** – Vetërregullimi dhe gjetja e zgjidhjeve përmes mekanizmave jorregullatore të problemeve të konstatuara. Është konsideruar edhe zgjidhja që mund t’i jepej problematikave përmes një trajnimi vullnetar për qytetarët për të minimizuar ndotjen e mjedisit, por është vlerësuar si një mënyrë e cila nuk do mundësojë zgjidhjen e të gjitha problemeve të hasura dhe konkretisht atyre problemeve të cilat dëmtojnë mjedisin dhe shëndetin e njeriut.

**Opsioni 2:**Hartimi i një ligji të ri, është një opsion jo i preferuar, pasi rezultatet janë të njëjta me atë të opsionit 3, por kostot janë më të larta dhe përdorimi i burimeve njerëzore është më i madh. Gjithashtu dhe koha e kërkuar për hartimin dhe miratimin e një ligji të ri do të ishte me e madhe. Duke qenë se ndërhyrja duhet të jetë e menjëhershme për shmangien a pasojave, ky opsion nuk mund te shihet si i preferuar. Nëse do të kishte ndërhyrje të tjera që do të preknim në masë të konsiderueshme, ligjin ekzistues, do të vlerësohej e nevojshme hartimi i një ligji të ri.

**Opsioni 3**: **I preferuar** - ndryshimi i ligjit ekzistues “**Për mbrojtjen e mjedisit” i ndryshuar**”. Sipas këtij opsioni problematikat adresohen përmes kryerjes së ndryshimeve të nevojshme në ligjin në fuqi. Ky është opsioni i preferuar dhe është një mjet i mjaftueshëm dhe i shpejte, pasi përmes tij arrihen objektivat dhe adresohen problemet që diktojnë nevojën për ndërhyrje dhe paraqet kosto më të ulët. Edhe nga pikëpamja e teknikës legjislative ky opsion mund te cilësohet si opsion i preferuar për shkak se ndërhyrjet e synuara janë ne masë të vogël dhe nuk synojnë të prekin më shumë se 50% të përmbajtjes së ligjit në fuqi

# Vlerësimi i opsioneve/analizimi i ndikimeve

* *Identifikoni se kush preket.*
* *Identifikoni llojet e ndikimeve për secilin grup të prekur; bëni dallimin midis ndikimeve të drejtpërdrejta dhe jo të drejtpërdrejta.*
* *Për ndikimet e drejtpërdrejta:*
* *Përshkruani nga ana cilësore ndikimet e drejtpërdrejta mbi grupet e prekura.*
	+ *Analizoni nga ana sasiore ndikimet më të rëndësishme të drejtpërdrejta.*
	+ *Përcaktoni vlerën monetare të ndikimeve më të rëndësishme të drejtpërdrejta aty ku është e mundur (shih aneksin 1/a për tabelën që mund të përdorni).*
	+ *Analizoni ndikimin mbi ndërmarrjet e vogla dhe të mesme.*
* *Për ndikimet jo të drejtpërdrejta:*
	+ *Përshkruani nga ana cilësore ndikimet jo të drejtpërdrejta mbi grupet e prekura.*
	+ *Analizoni ndikimin mbi konkurrencën.*
* *Diskutoni kufizimin e analizës:*
	+ *Jepni supozimet në të cilat janë bazuar parashikimet dhe risqet, të cilave ato u nënshtrohen.*
	+ *Tregoni sa të forta, të pavarura dhe të rëndësishme janë provat që mbështesin supozimet.*
	+ *Tregoni se çfarë mund të pengojë realizimin e përfitimeve, të rrisë kostot ose të sjellë pasoja të papritura.*
* *Përmblidhni vlerësimin e opsioneve:*
* *Paraqisni një pasqyrë përmbledhëse të të gjitha ndikimeve të opsioneve të analizuara.*
	+ *Shpjegoni se si ndikimet e të gjitha opsioneve të analizuara krahasohen me njëra-tjetrën.*
	+ *Paraqisni përllogaritjet më të mira të përgjithshme neto të ndikimit me vlerë monetare të përcaktuar për çdo opsion (shih aneksin 1/b për tabelën që mund të përdorni).*

Ashpërsimi i masës së gjobës si një masë me impakt të drejtpërdrejtë në veprimtarinë ekonomike të subjekteve apo ekonominë/buxhetin e individëve, do të ndikojë në ndërgjegjësimin e tyre për të shmangur kryerjen e veprimeve/mosveprimeve të cilat ndotin apo mund të sjellin rrezik ndotjen e mjedisit dhe hapësirave publike.

***Ndikimet ekonomike***

* Kostot në buxhetin e shtetit do të përfshijnë:
1. Kostot e stafit të MTM që do të punojë për hartimin e projektligjit, ndjekjen e procedurave të konsultimit me publikun, dërgimit për mendim në ministritë e linjës dhe më pas në KM për shqyrtim e miratim, si dhe kostot e hartimit të akteve nënligjore të mundshme në zbatim të ligjit.

Këto kosto përllogariten të jenë **105,000 lekë projektligji** dhe **70,000 lekë për VKM**-ja, në se do jetë nevoja të dalë, pra **në total 175,000 lekë**.

**Përllogaritjet për koston e projektligjit prej 105,000 lekë** janë si më poshtë.

Ky projektligj, meqenëse ka qenë jo voluminoz, ka kërkuar për hartimin e praktikës së tij (projekt-ligj, Relacion, Memo, RIA, shkresa për ministritë e linjës, hedhje në sistem pas firmosje) kryesisht punën e një specialisti të fushës për një periudhë prej rreth tre javësh, me 3 deri në 4 orë pune në ditë - me një total prej rreth 50 orë pune gjithsej; si dhe të një specialisti jurist, për një periudhë dy javore, me rreth 1.5 orë pune çdo ditë – 15 orë pune gjithsej (ku secili ka një pagë bruto prej rreth 80,000 lekë/muaj). Gjatë kësaj kohe, si dhe për finalizimin e saj, praktika e projektligjit ka marrë kohë pune edhe nga drejtuesit e drejtorive përkatëse (që kanë një pagë bruto prej rreth 117,000 lekë/muaj), duke marrë kështu në total në këtë fazë një kosto prej gjithsej **40,000** lekë.

Pas dërgimit në ministritë e linjës dhe marrjes së komenteve prej tyre, shqyrtimi, diskutimi e reflektimi i komenteve nëpërmjet bashkëpunimit të drejtorisë teknike dhe asaj juridike, si dhe përgatitja e praktikës për dërgim për shqyrtim e miratim në KM, kërkon, në se konvertohet, kohën e plotë të deri në dy javë pune të një specialisti (përfshirë këtu të dy specialistët – teknik e jurist), sikurse dhe kohë të përgjegjësve/drejtuesve të drejtorive, me një total të gjithë këto së bashku, prej gjithsej **45,000 lekë.**

**Duhet theksuar se këto kosto janë të parashikuara në buxhetin e Ministrisë së Turizmit dhe Mjedisit dhe puna e personave të përfshirë, në përgatitjen e nismës, është në kuadër të përmbushjes së detyrave të tyre funksionale brenda këtij institucioni.**

1. Respektimi i legjislacionit në fuqi për mbrojtjen e mjedisit nga operatoret apo subjektet që ushtrojnë aktivitet me ndikim në mjedis, mund të kërkojë marrjen e masave nga ana e tyre për te përmirësuar apo transferuar teknologjinë që përdorin aktualisht në teknologji me të pastër duke investuar në blerjen e pajisjeve/makinerive të reja me qëllim mbajtjen e shkarkimeve të ndotësve të mjedisit brenda normave të lejuara. Kjo do të përbejë kosto të shtuar për subjektet private që preken nga zbatimi i ligjit. Kjo kosto nuk mund të konvertohet në shifra konkrete (sasiore), duke qenë se për momentin nuk mund të përllogarisim numrin e të gjithë subjekteve që do të preken dhe nuk mund te parashikohet se cili prej këtyre subjekteve do të ketë nevojë për marrjen e masave për përmirësimin/transferimin e teknologjisë së përdorur nga këto subjekte.

*Argumentimi mbi rritjen me 30% të masës së gjobës.*

1. Ligji kuadër për mbrojtjen e mjedisit, është miratuar ne vitin 2011 dhe ka hyrë në fuqi në vitin 2013. Nga data e hyrjes në fuqi, paga minimale mujore në Shqipëri ishte jo më pak se **19 406** (nëntëmbëdhjetë mijë e katërqind e gjashtë) lekë, dhe paga maksimale mujore, ishte 97 030 (nëntëdhjetë e shtatë mijë e tridhjetë) lekë.

Që nga viti 2013, kanë ndodhur disa ndryshime ligjore, që ndikojnë në hierarkinë e pagave të administratës publike dhe kanë sjellë reformën e pagave për disa grupe të tjera të nëpunësve dhe punonjësve të administratës publike qendrore dhe vendore, duke krijuar kushtet e nevojshme për të tërhequr dhe mbajtur individët e kualifikuar. Gjithashtu, qeveria shqiptare ka ndërmarrë angazhimin për reformën dhe rritjen e pagave për disa grupe të tjera të nëpunësve dhe punonjësve të administratës publike. Në zbatim të VKM nr. 113, datë 1.3.2023 “Për përcaktimin e pagës minimale në shkallë vendi”, paga bazë minimale mujore për punonjësit në shkallë vendi, e detyrueshme të zbatohet nga çdo person, juridik a fizik, vendas ose i huaj, është **40 000** (dyzet mijë) lekë.

1. Zhvillimi ekonomik që ka ndodhur vitet e fundit në vendin tonë, ka patur ndikimin e vet dhe në drejtim të mbrojtjes së mjedisit. Rritja e shpejtë dhe intensive ekonomike sjell një sërë çështjesh mjedisore, si ndryshimet e klimës dhe ndotja e ajrit. Në veçanti, vendet në zhvillim, përballen me probleme të rënda të ndotjes së mjedisit dhe si rrjedhojë autoritetet kompetente duhet të forcojnë legjislacionin kombëtar në mënyrë që të zbatojnë masa më të rrepta për të kontrolluar ndotjen e mjedisit. Në këtë këndvështrim, masat administrative të parashikuara në Ligjin 10431/2011, i ndryshuar, propozohet që të rritën në vlerën 30%, krahasuar me atë që janë aktualisht.

Pra, sa më lart në aspektin ekonomik është gjykuar se rritja e gjobave në rast kundërvajtjesh, me 30% është një rritje proporcionale, nisur dhe nga treguesit e mësipërm ekonomik. Kjo do të ketë ndikim ekonomik tek qytetarët apo subjektet kundërvajtësve, por ky ndikim do të jetë në përputhje me zhvillimin ekonomik të vendit, në përputhje me rritjen e pagave, rritjen e inflacionit, etj. Gjithashtu, objektivi që synohet të arrihet, pra përmirësimi i cilësisë së mjedisit, e justifikon plotësisht këtë rritje, duke qene se benefitet e pritshme të kësaj nisme do t’i tejkalojnë kostot ekonomike.

*Zhvillimi i kapaciteteve profesionale të nëpunësve të strukturave përgjegjëse për mbrojtjen e mjedisit.*

Një nga objektivat e vendosura është edhe rritja e kapaciteteve dhe aftësive profesionale të nëpunësve të strukturave përgjegjëse për ruajtjen mbrojtjen e mjedisit. Një ndër masat e parashikuara për të realizuar këtë objekti është zhvillimi i trajnimeve periodike për këto nëpunës, trajnime të cilat do të shoqërohen me kosto. Por, për shkak se këto kosto lidhen me numrin e pjesëmarrësve në trajnime ashtu edhe me frekuencën e seancave trajnuese, e kemi të pamundur të evidentojmë një shifër qoftë edhe të përafërt të ndikimit financiar në buxhetin e institucioneve organizuese. Gjithashtu duhet të mbajmë në konsideratë edhe faktin që trajnime të tilla mund të organizohen edhe me mbështetjen e donatorëve të huaj në kuadër të projekteve të ndryshme të cilat ato mund të financojnë.

***Ndikimet mjedisore dhe sociale***

Përmirësimi i cilësisë së mjedisit, përfshirë ujërat, klimën, ajrin, biodiversitetin, florën faunën, etj, duke shmangur apo minimizuar ndikimet e rëndësishme në mjedis, si pasojë e zbatimit të projekteve publike dhe private, do të sjellë rrjedhimisht ndikim pozitiv dhe për rrjedhojë mund të rezultojë në përfitime të shumta për qeverinë, shoqërinë dhe ekonominë. Disa nga avantazhet kryesore përfshijnë:

* Parandalimi dhe pajtueshmëria: Gjobat më të larta shërbejnë si pengesë, duke dekurajuar individët dhe bizneset nga përfshirja në aktivitete që çojnë në ndotjen e mjedisit. Kjo mund të nxisë pajtueshmërinë me rregulloret mjedisore dhe të inkurajojë miratimin e praktikave më miqësore me mjedisin.
* Mbrojtja e mjedisit: Rritja e gjobave mund të kontribuojë në mbrojtjen dhe ruajtjen e mjedisit duke dekurajuar veprimet që rezultojnë në ndotje. Kjo ndihmon në ruajtjen e ekosistemeve, biodiversitetit dhe shëndetit të përgjithshëm mjedisor, duke përfituar brezat aktualë dhe të ardhshëm.
* Përmirësimi i shëndetit publik: Nivelet e reduktuara të ndotjes mund të kenë efekte të drejtpërdrejta pozitive në shëndetin publik. Ndotja e ajrit dhe e ujit, për shembull, është e lidhur me çështjet e frymëmarrjes dhe të tjera shëndetësore. Duke vendosur gjoba më të rrepta, autoritetet mund të zbusin ndikimet negative në shëndetin e qytetarëve.
* Ruajtja e burimeve: Ndotja e mjedisit shpesh çon në shterimin e burimeve natyrore. Gjobat më të larta mund të motivojnë industritë të adoptojnë praktika më të pastra dhe më të qëndrueshme, duke promovuar përdorimin e përgjegjshëm të burimeve dhe duke reduktuar ndikimin e përgjithshëm mjedisor.
* Promovimi i praktikave të qëndrueshme: Rritja e gjobave mund të nxisë inovacionin dhe të inkurajojë zhvillimin dhe zbatimin e teknologjive dhe praktikave më të pastra. Bizneset mund të investojnë në kërkime dhe zhvillim për të gjetur alternativa më të qëndrueshme për të shmangur gjobat, duke kontribuar kështu në një ekonomi më të gjelbër.
* Ndërgjegjësimi i komunitetit: Vendosja e gjobave më të larta mund të rrisë ndërgjegjësimin e publikut për çështjet mjedisore. Qytetarët mund të bëhen më të ndërgjegjshëm për veprimet e tyre dhe të kërkojnë sjellje më të përgjegjshme nga bizneset dhe individët, duke krijuar një ndjenjë përgjegjësie kolektive për mbrojtjen e mjedisit.
* Krijimi i të ardhurave për iniciativat mjedisore: Gjobat e mbledhura nga shkeljet mjedisore mund të caktohen për iniciativat për mbrojtjen e mjedisit. Këto të ardhura mund të përdoren për të financuar projektet e restaurimit mjedisor, përpjekjet për ruajtjen dhe zbatimin e rregulloreve mjedisore.
* Cilësia e përmirësuar e jetës: Një mjedis më i pastër kontribuon në një cilësi të përmirësuar të jetës për qytetarët. Nivelet e reduktuara të ndotjes mund të përmirësojnë estetikën e komuniteteve, të përmirësojnë hapësirat rekreative dhe të krijojnë një mjedis jetese më të këndshëm dhe të shëndetshëm.
* Ndikimi global: Në rastet kur ndotja e mjedisit ka implikime globale (të tilla si ndryshimet klimatike), vendosja e gjobave më të larta mund të sinjalizojë një angazhim ndaj marrëveshjeve ndërkombëtare mjedisore. Kjo mund të kontribuojë në përpjekjet globale për të adresuar sfidat mjedisore dhe për të promovuar zhvillimin e qëndrueshëm.
* Efekti parandalues: Gjobat më të larta veprojnë si një pengesë, duke dekurajuar subjektet nga përfshirja në aktivitete që çojnë në ndotjen e mjedisit. Frika nga ndëshkimet e konsiderueshme financiare mund t'i motivojë kompanitë të investojnë në teknologji më të pastra dhe praktika më të mira mjedisore për të shmangur gjobat.
* Shpërndarja e burimeve: Gjobat më të larta mund të inkurajojnë kompanitë që të ndajnë më shumë burime për programet e menaxhimit mjedisor dhe pajtueshmërisë. Kjo mund të çojë në rritjen e monitorimit, mirëmbajtjen e rregullt të pajisjeve të kontrollit të ndotjes dhe trajnimin e stafit për të siguruar që rregulloret mjedisore të ndiqen vazhdimisht.
* Investimi në Kërkim dhe Zhvillim: subjektet mund të investojnë në kërkim dhe zhvillim për të gjetur zgjidhje inovative që reduktojnë ndikimin e tyre mjedisor. Gjobat më të larta mund t'i shtyjnë kompanitë të eksplorojnë dhe zbatojnë teknologji dhe procese të reja që janë më miqësore me mjedisin.
* Fondet e restaurimit të mjedisit: Fondet e shtuara të mbledhura nga gjobat mund të përdoren për pastrimin e zonave të ndotura, restaurimin e ekosistemeve dhe zbatimin e projekteve në dobi të mjedisit.

Ndërsa ka përfitime të mundshme, është thelbësore të merret në konsideratë kuadri më i gjerë rregullator, mekanizmat e zbatimit dhe shpërndarja e barabartë e barrës për të shmangur pasojat e padëshiruara ose ndikimet jo proporcionale në grupe të caktuara. Për më tepër, efektiviteti i rritjes së gjobave varet nga zbatimi i fuqishëm dhe sistemet e monitorimit.

# Arsyetimi i opsionit të preferuar

* *Zgjidhni opsionin e preferuar, bazuar në analizë.*
* *Shpjegoni arsyetimin tuaj.*

**Opsioni 3**: - **i preferuar**, ndryshimi i ligjit ekzistues “**Për mbrojtjen e mjedisit” i ndryshuar** “konsiderohet si opsioni me i mire i mundshëm që arrin objektivat, pasi nëpërmjet ndryshimeve ligjore garantohet rritja e efikasitetit të zbatimit të legjislacionit lidhur me: a)shkarkimin dhe transferimin e ndotësve nga operatori; b) mospërmbushja e kërkesave për prodhimin, importin, eksportin, hedhjen në treg dhe përdorimin e substancave ozonholluese, si dhe importin, eksportin, hedhjen në treg dhe përdorimin e produkteve dhe të pajisjeve që përmbajnë këto substanca si dhe për ndotësve organikë të qëndrueshëm, c) mospërmbushja e kërkesave për lëshimin e qëllimshëm në mjedis të Organizmave të Modifikuar Gjenetikisht si dhe për shkarkimin e erërave të pakëndshme nga veprimtaritë e reja dhe ekzistuese; ç) kryerjen e monitorimit e mjedisit dhe informimit të AKM-së.

Edhe nga pikëpamja e teknikës legjislative është opsioni i preferuar për shkak se nuk parashikohet të kryhen ndryshime që prekin më shumë 50% të dispozitave të ligjit. Ndryshimi i ligjit është mjet i mjaftueshëm dhe i përshtatshëm, pasi problematikat e evidentuara mund të adresohen më së miri me ndryshimin e dispozitave në fuqi.

Gjithashtu me anë të këtij projektligji, plotësohen objektivat dhe arsyet për ndërhyrjen në ligj.

Ndryshimet ligjore prekin direkt operatorët që ushtrojnë veprimtarinë e tyre dhe preken nga legjislacioni për mbrojtjen e mjedisit dhe mospërmbushja e detyrimit ligjor për kryerjen e pagesës së gjobës së vendosur për kundërvajtjet administrative të parashikuara në projektligj, do të përbëjnë titull ekzekutiv.

Ruajtja e status quo-s ose ndërhyrja jorregullatore sjell si pasojë që të vijohet me kuadrin ligjor ekzistues.

Ky opsion nuk është opsion i preferuar sepse nuk përmbush objektivat e vendosura. Për këto arsye çdo masë me karakter jorregullator nuk i shërben qëllimit të ndërhyrjes dhe arritjes së objektivave. Miratimi i një ligji të ri do t’i jepte zgjidhje problemeve të konstatuara, por edhe ky opsion nuk është opsioni i dëshiruar pasi rezultatet janë të njëjta me atë të opsionit 3, por kostot janë më të larta dhe përdorimi i burimeve njerëzore është më i madh.

Lidhur me analizën e kostove dhe përfitimeve që parashikohet të sjellë ky projektligj, kemi vlerësuar si metodë më të përshtatshme për të analizuar opsionet metodën e analizës me shumë kritere.

Për të kryer analizën me shumë kritere kemi marrë në konsideratë 4 opsione:

1. Opsioni 0- Ruajtja e Status Quo-së;
2. Opsioni 1- (Jorregullator);
3. Opsioni 2 - Hartimi i një ligji të ri për mbrojtjen e mjedisit;
4. Opsioni 3- Ndryshimi i ligjit “Për mbrojtjen e mjedisit” i ndryshuar.

Kuantifikimi i kostove dhe përfitimeve nga ndryshimet e parashikuara në këtë projektligj në vlerë monetare rezulton i vështirë për t’u bërë. Për të vlerësuar opsionet kemi identifikuar 5 kritere me rëndësi së bashku me peshën respektive, përkatësisht:

* Vendosja e mekanizmave për minimizimin e ndotjes së mjedisit duke përmirësuar shëndetin dhe rritur mirëqenien e qytetarëve (5)
* Efikasiteti në mbrojtjen e interesave së qytetarëve për një mjedis të pastër (4)
* Ndërgjegjësimin e personave fizik/juridik për të ruajtur (3)
* Përmbushja e detyrimeve kombëtare dhe ndërkombëtare lidhur me fushën e mbrojtjes te mjedisit. (3)Kosto-efektiviteti (5)

Ne tabelën e mëposhtme janë vlerësuar opsionet me pikë (nga 1-5) duke iu referuar çdo kriteri

|  |  |  |  |  |  |
| --- | --- | --- | --- | --- | --- |
| **Kriteret**  | **Pesha**  | **Opsioni 0**  | **Opsioni 1**  | **Opsioni 2**  | **Opsioni 3**  |
|  Vendosja e mekanizmave për minimizimin e ndotjes së mjedisit duke përmirësuar shëndetin dhe rritur mirëqenien e qytetarëve  | 5  | 3 (15)  | 3 (15)  | 5 (25)  | 5 (25)  |
| Efikasiteti në mbrojtjen e interesave së qytetarëve për një mjedis të pastër | 4  | 3 (12)  | 3 (12)  | 4 (16)  | 4 (16)  |
| Ndërgjegjësimin e personave fizik/juridik për të ruajtur  | 3  | 0 (0)  | 1 (3)  | 3 (9)  | 3 (9)  |
| Përmbushja e detyrimeve kombëtare dhe ndërkombëtare lidhur me fushën e mbrojtjes te mjedisit.  | 3  | 2 (6)  | 2 (6)  | 3 (9)  | 3 (9)  |
| Kosto- efektiviteti  | 5  | 1(5)  | 2(10)  | 3(15)  | 5 (25)  |
| **Pikët**  |  | **42** | **46** | **74 84** |

Sipas metodës multikriteret opsioni 3, konsiderohet si opsioni me i mire i mundshëm që vlerësohet me pikë më të larta për përmbushjen e kritereve .

#

# Çështje të zbatimit

* *Shpjegoni se cila njësi do të jetë përgjegjëse për zbatimin e opsionit të zgjedhur.*
* *Shpjegoni pengesat e mundshme për zbatimin e opsionit të zgjedhur.*
* *Përshkruani masat që do të ndërmerren gjatë zbatimit për të arritur qëllimet e politikës.*
* *Specifikoni të gjitha kërkesat e përputhshmërisë dhe të zbatimit.*

Struktura përgjegjëse për zbatim është Agjencia Kombëtare e Mjedisit , si institucion qendror publik në varësi të ministrit, që ushtron juridiksionin e vet në të gjithë territorin e Republikës së Shqipërisë, përmes zyrës qendrore dhe degëve rajonale në qarqe. Gjithashtu, pranë AKM-së funksionon edhe struktura përgjegjëse inspektuese në fushën e mjedisit, që kontrollon zbatimin e kërkesave të këtij ligji.

Pengesat e mundshme për realizimin e objektivave, të vendosura në kuadër të opsionit të preferuar mund te renditen si me poshtë vijon:

* Kapaciteti profesional dhe inspektues në Agjencinë Kombëtare te Mjedisit dhe strukturat përgjegjëse në pushtetin vendor në zbatimin të dispozitave të reja të ligjit ;
* Mungesa e raportimeve nga institucionet përgjegjëse lidhur me veprimtarinë inspektuese/kontrolluese në kuadër të legjislacionit për mbrojtjen e mjedisit;

Si masa për kalimin e kësaj pengese janë:

* Realizimi i një numri në rritje nga viti në vit i trajnimeve dhe workshopeve të zhvilluara nga organet ligj zbatuese me qëllim rritjen e kapaciteteve të tyre;
* Shkëmbimi i të dhënave të nevojshme mes strukturave të ndryshme ligjzbatuese, për të bërë sa më efektive veprimtarinë e tyre në terren;
* Inspektimet periodike që do të kryhen në terren nga inspektorët e ngarkuar nga ligji të cilët kanë si detyrë funksionale inspektimin dhe kontrollin.

**Faza e shqyrtimit/vlerësimit**

* *Jepni një përshkrim të përmbledhur të masave të monitorimit dhe të vlerësimit.*
* *Identifikoni kriteret/treguesit për të matur arritjen e qëllimeve ose progresin drejt tyre.*

Ligji bazë parashikon shprehimisht Rrjetin Kombëtar të Monitorimit të Gjendjes së Mjedisit, i cili shtrihet në të gjithë territorin e Republikës së Shqipërisë dhe si autoritet kompetent menaxhues Agjencinë Kombëtare të Mjedisit. Ministria përgjegjëse për mjedisin është institucioni kompetent për hartimin e politikave në kuadër të mbrojtjes dhe monitorimit të mjedisit. Po ashtu, çdo personi fizik apo juridik, subjekt i këtij ligji, ka detyrimin të kryeje monitorimin mbi shkarkimet e veprimtarisë së tij, në përputhje me dispozitat e legjislacionit për lejet e mjedisit dhe kushtet e përcaktuara në lejen përkatëse të mjedisit. Pra subjekti, kryen vet monitorimin e veprimtarisë së tij bazuar në kërkesat e ligjit për mbrojtjen e mjedisit dhe legjislacionit specifik. Ndërkohë ligji për mbrojtjen e mjedisit ka përcaktuar shprehimisht strukturën kontrolluese/inspektuese në fushën e mjedisit që kontrollojnë zbatimin e rregullave për ndalimin e ndotjes në mjedis.

Masat monitoruese të parashikuara nga ligji për mbrojtjen e mjedisit janë:

1. monitorimi i zbatimit të politikave mjedisore nga Ministria përgjegjëse për mjedisin dhe AKM;
2. monitorimi i burimeve të shkarkimit të veprimtarisë nga vet operatori;
3. raportimi mbi vetmonitorimin nga operatorët në AKM.

Ndër treguesit për të matur arritjen e qëllimeve të politikës mund të rendisim:

* Numri i gjobave (reduktimi) krahasuar me periudhën para miratimit të këtij ligji;
* Reduktim i nivelit të ndotjes së mjedisit krahasuar me periudhën para zbatimit të këtij opsioni;
* Numri i personave fizik/juridik të cilat respektojnë normat e shkarkimeve të ndotësve te mjedisit për shkak të rritjes së e zbatimit dhe përforcimit të legjislacionit kombëtar në fushën e mbrojtjes se mjedisit;
* Reduktimi i numrit të qytetarëve që paraqesin problematika shëndetësore të shkaktuara nga ndotja e mjedisit (alergji, sëmundjeve të ndryshme respiratore);

Ndryshimet ligjore indirekt do të ndikojnë pozitivisht tek institucionet të cilët monitorojnë operatorët. Nëpërmjet raportimeve të përditësuara dhe të dorëzuara në kohë sipas parashikimeve ligjore nga operatorët përgjegjës, Agjencia Kombëtare e Mjedisit, do të përditësoj informacionin mbi shkarkimet e ndotësve në mjedis që vijnë nga aktivitetet që rregullohen nga ky ligj apo legjislacioni specifik. Në rast se do të jetë e nevojshme, struktura përgjegjëse e kontrollit dhe inspektimit do të ndërmarrë kontrollet për verifikimin në terren lidhur me të dhënat e raportuara nga ana e operatorëve.

**Raporti i vlerësimit të ndikimit - Shtojca2/a**

***Tabela: Vlera aktuale neto në total (VAN) - kostot dhe përfitimet me vlerë monetare të përcaktuar në milionë lekë e zbritur për 10 vjet (Vlera aktuale e kostos dhe vlera aktuale e përfitimit); krahasuar me status quo-në*.**

**Shifrat në tabelë janë të shprehura në mijë (000) Lekë.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Viti 1 | Viti 2 | Viti 3 | Viti 4 | Viti 5 | Viti 6 | Viti 7 | Viti 8 | Viti 9 | Viti 10 |
| **Faktori zbritës**  | 1.000000 | 0.952835 | 0.907894 | 0.865073 | 0.824271 | 0.785394 | 0.748351 | 0.713055 | 0.679423 | 0.647378 |
| Kosto për buxhetin – njëhere *(kosto per stafin per projektligjin-paga)* |  |  |  |  |  |  |  |  |  |  |
| Kosto për buxhetin – në vazhdim *kosto per monitorimin e faunes se eger nga AKM;**kosto për stafin e pushtetit vendor (bashki)**kosto per stafin e zonave te mbrojtura AdZM-paga)* |  |  |  |  |  |  |  |  |  |  |
| Kosto për biznesin – njëherë |  |  |  |  |  |  |  |  |  |  |
| Kosto për biznesin – në vazhdim |  |  |  |  |  |  |  |  |  |  |
| Kosto për grupet e tjera – njëherë |  |  |  |  |  |  |  |  |  |  |
| Kosto për grupet e tjera – në vazhdim  |  |  |  |  |  |  |  |  |  |  |
| **Kosto në total**  |  |  |  |  |  |  |  |  |  |  |
| **Kosto e zbritur në total** = Kosto në total x faktorin zbritës |  |  |  |  |  |  |  |  |  |  |
| Përfitimi për buxhetin – në vazhdim*(te ardhurave nga hyrja e vizitoreve ne Zonat e Mbrojtura)* |  |  |  |  |  |  |  |  |  |  |
| Përfitimi për biznesin – njëherë |  |  |  |  |  |  |  |  |  |  |
| Përfitimi për biznesin – në vazhdim |  |  |  |  |  |  |  |  |  |  |
| Përfitimi për grupet e tjera – njëherë |  |  |  |  |  |  |  |  |  |  |
| Përfitimi për grupet e tjera – në vazhdim  |  |  |  |  |  |  |  |  |  |  |
| Përfitim për buxhetin – në vazhdim  |  |  |  |  |  |  |  |  |  |  |
| **Përfitimi në total** |  |  |  |  |  |  |  |  |  |  |
| **Përfitimi i zbritur në total** = Përfitimi në total x faktorin zbritës |  |  |  |  |  |  |  |  |  |  |
| **Vlera aktuale e kostos në total**  |  |
| **Vlera aktuale e përfitimit në total** |  |
| **Vlera aktuale neto (VAN) =** Vlera aktuale e përfitimit në total – Vlera aktuale e kostos në total |  |

|  |  |  |
| --- | --- | --- |
| **Tabelë: Vlera aktuale neto në total e çdo opsioni**  |  |  |
|  |  |  |  |
|  |  |  |  |
| **Opsioni** | **Vlera aktuale në mijë lekë** | **Vlera aktuale neto në mijë lekë** |
| **Kosto** | **Përfitimi** |
| Opsioni 1 | N/A | N/A | N/A |
| Opsioni 2 | N/A | N/A | N/A |
| Opsioni 3 | N/A | N/A | N/A |